Diari Oficial de la Generalitat Valenciana


Sumari del DOGV 4780, del 22-06-2004 (2004/6473)

DECRET 100/2004, de 18 de juny, del Consell de la Generalitat, sobre règim transitori d'aplicació per part de les universitats públiques valencianes de les retribucions addicionals del professorat universitari regulades pel Decret 174/2002, de 15 d'octubre.
-----------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2004/06/18/100/dof/vci/html**

### Dades del document

Número de DOGV
:   4780

Data del DOGV
:   22-06-2004

Secció del DOGV
:   I. DISPOSICIONS GENERALS

Número del document
:   2004/6473


Data del document
:   18-06-2004

Organisme emissor
:   Conselleria de Cultura, Educació i Esport

Tipus de document
:   Decret

Anàlisi jurídica

 Descriptors 

:   * universitat
    * legislació
    * personal docent
    * personal d'investigació
    * contractació de personal
    * remuneració del treball
    * salari
    * personal contractat

DECRET 100/2004, de 18 de juny, del Consell de la Generalitat, sobre règim transitori d'aplicació per part de les universitats públiques valencianes de les retribucions addicionals del professorat universitari regulades pel Decret 174/2002, de 15 d'octubre. [2004/6473]
  
El Decret 174/2002, de 15 d'octubre, del Consell de la Generalitat, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, regula en allò referit a les retribucions addicionals la possibilitat que les universitats públiques competència de la Generalitat, en el marc de les seues disponibilitats pressupostàries i del límit del cost de personal autoritzat pel Consell de la Generalitat, assignen retribucions addicionals al professorat en funció dels mèrits de docència, d'investigació i de gestió, acreditats per la Comissió Valenciana d'Acreditació i Avaluació de la Qualitat, i es regulen els termes, les condicions, els requisits i les quanties d'estes.
  
La disposició transitòria sisena del citat Decret 174/2002, de 15 d'octubre, va fixar un període de temps que permetia a les universitats continuar aplicant l'anterior sistema de retribucions addicionals mentre s'adaptaven al nou sistema d'incentivació. Transcorregut el període, ha resultat insuficient en el procés d'adaptació de les nostres universitats al nou sistema de retribucions addicionals, per això és necessari establir un nou termini que els permeta continuar aplicant l'anterior sistema mentre culmina el procés d'adaptació.
  
Este decret es dicta a l'empara del que disposa l'article 35 de l'Estatut d'Autonomia de la Comunitat Valenciana i la disposició final tercera de la Llei Orgànica 6/2001, de 21 de desembre, d'Universitats.
  
Per tot això, a proposta del conseller de Cultura, Educació i Esport, conforme amb el Consell Jurídic Consultiu de la Comunitat Valenciana i amb la deliberació prèvia del Consell de la Generalitat, en la reunió del dia 18 de juny de 2004,
  
DECRETE
  
Article únic
  
1. Les universitats públiques valencianes que, amb anterioritat a l'entrada en vigor del Decret 174/2002, de 15 d'octubre, del Consell de la Generalitat, sobre Règim de Retribucions del Personal Decent i Investigador Contractat Laboral de la Universitats Públiques Valencianes i sobre Retribucions Addicionals del Professorat Universitari, tinguen establides retribucions addicionals de les que establix l'article 46.2 de la derogada Llei Orgànica de Reforma Universitària, les podran mantindre, si és el cas, fins al 31 de desembre de 2005, sense que la seua quantia puga superar, de manera individual, el 40% de les retribucions que pels conceptes de sou i complement de destinació els corresponga, i que es computarà, si és el cas, en el dit complement, la quantia que resulta de l'aplicació d'allò que disposa l'article 33.2 de la Llei 31/1990, de 27 de desembre, de Pressuposts Generals de l'Estat per a 1991.
  
2. No obstant això, si la quantia que resulta de l'aplicació dels criteris establits en el Decret 174/2002, de 15 d'octubre, per a les retribucions addicionals resulta superior a la retribució addicional percebuda per un professor de les esmentades universitats com a conseqüència de l'aplicació de l'article 46.2 de la derogada Llei Orgànica de Reforma Universitària, este tindrà dret a renunciar a esta última i acollir-se als dits criteris que sol·licitarà al Consell de Govern de la Universitat per a la seua proposta d'assignació en els termes establits en el Decret 174/2002, de 15 d'octubre.
  
DISPOSICIONS FINALS
  
Primera
  
S'autoritza el conseller de Cultura, Educació i Esport per a dictar les disposicions i els actes necessaris per al desplegament i l'execució del que disposa el present decret.
  
Segona
  
El present decret entrarà en vigor l'endemà de la seua publicació en el Diari Oficial de la Generalitat Valenciana, no obstant això els efectes s'entendran referits a l'1 de gener de 2004.
  
València, 18 de juny de 2004
  
El president de la Generalitat,
  
FRANCISCO CAMPS ORTIZ
  
El conseller de Cultura, Educació i Esport,


Còpia Permalink ELI